Luis Mariano
Luis Mariano, mat sengem richtegen Numm Mariano Eusebio González y García, gebuer den 13. August 1914 zu Irun am Spuenesche Baskeland, a gestuerwen de 14. Juli 1970 zu Paräis, war e baskesch-spueneschen Tenor, deen 1945 duerch d'Operette La belle de Cadix, vum Francis Lopez an och duerch Le Chanteur de Mexico berüümt ginn ass. Dat huet him de Bäinumm, Operetteprënz abruecht.

Säi Graf zu Arcangues gëtt bis haut nach ëmmer vun deenen, déi hie veréieren, besicht a mat Blummen dekoréiert.

Filmographie (Auswiel) 
 1952: Rendez-vous à Grenade – Regie: Richard Pottier – Haaptacteuren: Nicole Maurey, Olivier Hussenot
 1952: Violetas imperiales – Regie: Richard Pottier – Haaptacteuren: Carmen Sevilla, Simone Valère
 1956: Le chanteur de México – Regie: Richard Pottier – Haaptacteuren: Bourvil, Annie Cordy
 1958: Sérénade au Texas – Regie: Richard Pottier – Haaptacteuren:, Bourvil, Germaine Damar
 1960: Candide ou l'optimisme au XXe siècle - Regie: Norbert Carbonnaux - Haaptacteuren: Jean-Pierre Cassel, Pierre Brasseur

Um Spaweck 

 Offiziell Säit iwwer de Luis Mariano

Tenorsänger
Franséisch Filmschauspiller
Gebuer 1914
Gestuerwen 1970